recursal/SuperWikiNEXT-32B huggingface dataset:
**குப்பல்நத்தம் பொய்கைமலை சமணக் கோவில்** என்பது தமிழ்நாட்டின் மதுரை மாவட்டம், உசிலம்பட்டி வட்டம், குப்பல்நத்தம் மற்றும் பரமன்பட்டி கிராமங்களின் அருகே உள்ள பொய்கைமலை குன்றில் அமைந்துள்ளது. இவ்வூர் மரபுவழி வணிகப் பாதையில் அமைந்துள்ளது. இது ஒரு குடைவரைக் கோவிலாகும்.

அமைவிடம்
--------

இவ்வூர் திருமங்கலத்திலிருந்து 23.3 கி.மீ. தொலைவிலும், மதுரை மாவட்டத் தலைமையகத்திலிருந்து மேற்கு நோக்கி 47.2 கி.மீ தொலைவிலும், கருமாத்தூரிலிருந்து 25.1 கி.மீ. தொலைவிலும், எழுமலையிலிருந்து 17.1 கி.மீ. தொலைவிலும், உசிலம்பட்டியிலிருந்து 15.6. கி.மீ. தொலைவிலும், சேடபட்டியிலிருந்து 6.5 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 625527 ஆகும்.  இதன் புவியமைவிடம் 9° 49' 19.668 *N அட்சரேகை 77° 47' 30.228* E தீர்க்க ரேகை ஆகும்.

பொய்கைமலை சமணக் கோவில்
----------------------

சின்னக்கட்டளை என்ற கிராமத்திலிருந்து கிழக்கு நோக்கிச் செல்லும் சாலையில் சிறிது தொலைவு பயணித்தால் குப்பல் நத்தம் என்ற ஊர் வரும். அருகே பொய்கைமலை என்னும் சிறு குன்று உள்ளது. இக்குன்றின் அடிவாரத்திலிருந்து குன்றிற்குச் செல்ல 24 படிக்கட்டுகள் உள்ளன. இங்கிருந்த பழைய படிக்கட்டுகள் சிதைந்து போனதால், 2001 ஆம் ஆண்டில் புதிய படிக்கட்டுகளை அமைத்துள்ளனர்.  இங்குள்ள இயற்கை குகைத்தளத்தில் உள்ள பாறையில் சமண சமய தீர்த்தங்கரர்களான பாகுபலி, பார்சுவநாதர், மகாவீரர் ஆகியோரின் புடைப்புச் சிற்பங்கள் செதுக்கப்பட்டுள்ளன. தீர்த்தங்கரர்களின் தலைக்கு மேல் முக்குடை காட்டப்பட்டுள்ளது. இருபுறமும் இரண்டு அடியவர்களின் உருவங்கள் செதுக்கப்பட்டுள்ளன. இந்தச் சிற்பங்களின் கலைபாணி காலத்தால் முந்தையதாகும்.  பத்மாவதி, பிராம்மி, சுந்தரி ஆகிய இயக்கிகளின் புடைப்புச் சிற்பங்களும் இங்கே செதுக்கப்பட்டுள்ளன. எண்ணெய் பூசிய சிற்பங்களின் மீது மஞ்சள், சந்தனம், குங்குமம் பூசி, பொட்டு வைத்து, மாலை சாற்றி அலங்கரித்துள்ளனர். இந்த புடைப்புச் சிற்பங்கள் வழிபாட்டில் உள்ளன என்பதற்கான அடையாளங்கள் இவையாகும்.

ஆண்டிபட்டி, குப்பல்நத்தம், பரமன்பட்டி, சின்னக்கட்டளை, சென்னம்பட்டி, சேடபட்டி, ஆகிய கிராமங்களிலிருந்து பொதுமக்கள், பொய்கைமலை சமணர் குகைக்கு வந்து வழிபாடு நடத்தி வருகின்றனர். சித்திரா பவுர்ணமி அன்று இங்கு திருவிழா நடைபெறுகிறது. சமண தெய்வங்களுக்கு மக்கள் பொங்கலிட்டு படையலிடுகின்றனர். இப்பகுதியில் மழை பொய்த்தால் ஆண்கள் இக்கோவிலில் ஆடு பலி கொடுப்பதும் நடைபெறுகிறது.

கல்வெட்டு
---------

இங்கு செதுக்கப்பட்டுள்ள தீர்த்தங்கரர்கள் சிற்பத்தின் கீழே பொறிக்கப்பட்ட வட்டெழுத்துக் கல்வெட்டு சிதைந்த நிலையில் காணப்படுகிறது. இங்கு செதுக்கப்பட்டுள்ள தீர்த்தங்கரர்களின் ஐந்து திருமேனிகளை ஐந்து அடியார்கள் செய்து வழங்கியுள்ளனர் என்ற செய்தியை இக்கல்வெட்டு பதிவு செய்துள்ளது. இந்த ஐவருள் ஒருவர் பெண் அடியராவார்.
== சமணக் குகையின் காலம் 
பொய்கைமலையில் அமைந்துள்ள இக்குகைக் கோவில் சுமார் 1100 ஆண்டுகள் பழமையானதாகக் கருதப்படுகிறது. கி.பி. 9-10 ஆம் நூற்றாண்டுகளில் சமண சமயத்தை மீண்டும் தமிழ்நாட்டில் பரப்பிய அச்சணந்தி எனும் சமண சமயத் துறவி காலத்தில் இந்தப் புடைப்புச்சிற்பங்கள் செதுக்கப்பட்டுள்ளன.

மேற்கோள்கள்
-----------

1. 1 2 3 4 5 6 7  குப்பல் நத்தம் சமணக் கோயில் தமிழிணையம் தமிழர் தகவலாற்றுப்படை
2. ↑   Kuppalnatham Onefivenine
3. ↑   பொய்கைமலை பரமன்பட்டி உசிலம்பட்டி Surendran Sura YouTube

வெளி இணைப்புகள்
---------------

* பொய்கைமலை பரமன்பட்டி உசிலம்பட்டி Surendran Sura YouTube
**பகிர்வு**  (*Distribution*) என்றப் பொருளியல் கலைச்சொல் தனிநபர்களிடையே அல்லது (தொழிலாளர்கள், நிலம் மற்றும் மூலதனம் போன்ற) உற்பத்திக் காரணிகளிடையே எவ்வாறு மொத்த வெளியீடு, வருமானம், அல்லது செல்வம் பகிரப்பட்டுள்ளது என்பதைக் குறிப்பதாகும்.  பொதுவான கோட்பாட்டிலும் தேசிய வருமான உற்பத்தி கணக்குகளில் வெளியீட்டின் அலகாக வருமான அலகு உள்ளது. தேசிய கணக்குகளின் ஒரு பயனாக காரணிகளின் வருமானத்தை வகைப்படுத்துவதாகவும் அவற்றின் பங்களித்தலை மதிப்பிடுவதாகவும் உள்ளது. இருப்பினும் இதன் குவியம் *தனிநபர்கள்* அல்லது *குடும்பங்கள்* மீதாக உள்ளபோது தேவையான திருத்தங்கள் தேசிய வருமான கணக்குகளிலும் பிற தரவுகளிலும் மேற்கொள்ளப்படுகின்றன. இங்கு, மேல் (அல்லது கீழ்) தட்டில் உள்ள முதல் *குறிப்பிட்ட* விழுக்காட்டு குடும்பங்களுக்கு, அடுத்த விழுக்காட்டு வீச்சில் உள்ள குடும்பங்களுக்கு என்றவாறாக வருமானத்தின் எத்தனை பங்கு செல்கிறது என்பதை அறிவது முதன்மையாக உள்ளது. மேலும் உலகமயமாக்கல், வரிக்கொள்கைகள், தொழில்நுட்பம் போன்றவை இந்தக் *குடும்ப* வருமானங்களை எவ்வாறு பாதிக்கிறது என்பதை அறிவதிலும் ஆர்வம் கொள்கிறது.

மேற்சான்றுகள்
-------------

1. ↑  Paul A. Samuelson and William Nordhaus (2004). *Economics*, 18th ed. [end] Glossary of Terms, "Distribution."
2. ↑  "Glossary "Factor income"". Bureau of Economic Analysis, U.S. Department of Commerce. 2006-So
Djifjkccqeady10-02. 2011-05-10 அன்று மூலம் பரணிடப்பட்டது. 2010-11-09 அன்று பார்க்கப்பட்டது. line feed character in `|date=` at position 8 (உதவி); Check date values in: `|date=` (உதவி)

வெளி இணைப்புகள்
---------------

* Frank Levy (1993)."Distribution of Income, *The Concise Encyclopedia of Economics*.
* The Neoclassical Theory of Distribution பரணிடப்பட்டது 2000-09-03 at the வந்தவழி இயந்திரம் from The New School
* U.S. National income by type of income, 1959-2005 (**+** button to enlarge) from 2006 Economic Report of the President via Federal Reserve Bank of St. Louis.
**தெலூரியம் நைத்திரைடு** *(Tellurium nitride )* என்பது Te4N4, என்ற மூலக்கூறுவாய்ப்பாட்டால் விவரிக்கப்படும் ஒரு தெலூரியம் சேர்மமாகும். தெலூரியம் நேர்மின் அயனியும் N3−என்ற எதிர்மின் அயனியும் சேர்ந்து இச்சேர்மம் உருவாகிறது. இருமை நைத்திரைடுகளை நோக்கிய முயற்சிகள் முடிவில்லாதவையாகவே அறியப்பட்டு அத்தகைய பொருட்கள் நிலையற்றவையாக இருக்கின்றன. தெலூரியம் நைத்திரைடும் இத்தகையதேயாகும். செலீனியம் நைத்திரைடு, டெட்ராகந்தக டெட்ராநைத்திரைடு போன்ற சேர்மங்களின் ஒப்புமை சேர்மமாக தெலூரியம் நைத்திரைடு கருதப்படுகிறது. அமோனியா தெலூரியம் டெட்ராகுளோரைடுடன் வினைபுரிவதால் தெலூரியம் நைத்திரைடு உருவாகும் வினை கந்தக நைத்திரைடு தயாரிக்கும் வினையை ஒத்திருக்கிறது.  தெல்லூரியம் டெட்ராகுளோரைடு உலோக சிலிலமைடு ஈந்தணைவியின் டெட்ரா ஐதரோபியூரான் கரைசலுடன் வினைபுரிகையில் நன்கு வரையறுக்கப்பட்ட தெலூரியம் நைத்திரைடு [Te6N8(TeCl2)4(THF)4] அணைவுச் சேர்மமாக உருவாகிறது.

மேற்கோள்கள்
-----------

1. ↑  Strecker, W.; Ebert, W. "Über Tellurstickstoff", Ber. Dtsch. Chem. Ges. B 1925, volume 58B, 2527-2534. எஆசு:10.1002/cber.19250581109 10.1002/cber.19250581109
2. ↑  Laitinen, R. S.; Maaninen, A.; Pietikainen, J. "Selenium- and tellurium-containing chalcogen nitrides", Phosphorus, Sulfur Silicon Relat. Elem. 1998, volume 136,137&138, 397-412.
3. ↑  Massa, W.; Lau, C.; Mohlen, M.; Neumuller, B.; Dehnicke, K. "[Te6N8(TeCl2)4] - tellurium nitride stabilized by tellurium tetrachloride", Angew. Chem. Int. Ed. 1998, 37, 2840-2842. எஆசு:<2840::AID-ANIE2840>3.0.CO;2-N 10.1002/(SICI)1521-3773(19981102)37:20<2840::AID-ANIE2840>3.0.CO;2-N
பதம் என்பது சொல் என்ற பொருளைத் தருகிறது. பகுபதத்தை பகுதி, விகுதி, இடைநிலை, சாரியை, சந்தி, விகாரம் என்ற ஆறாகப் பகுக்க முடியும். பொருள், இடம், காலம், சினை, குணம், தொழில் ஆகிய ஆறுவகைப் பெயர்களையும் அடிப்படையாகக் கொண்டு பிறக்கின்ற பெயர்ச் சொற்கள்; தெரிநிலை வினை ஆயினும், குறிப்பு வினை ஆயினும் காலத்தைக் காட்டுகின்ற வினைச் சொற்கள் ஆகியவை **பகுபதங்கள்** எனப்படும்.

வகைகள்
------

1. பெயர் பகுபதம்
2. வினை பகுபதம்

என இரு வகைப்படும்.

### பெயர் பகுபதம்

* **பொருளை** அடிப்படையாகக் கொண்டு பிறக்கும் பெயர் பகுபதம்

பொன்னன், இனியன், செல்வந்தன். போன்றவை.
* **இடத்தை** அடிப்படையாகக் கொண்டு பிறக்கும் பெயர் பகுபதம்

நாடன், மதுரையான், கும்பகோணத்தான். போன்றவை
* **காலத்தை** அடிப்படையாகக் கொண்டு பிறக்கும் பெயர் பகுபதம்

ஆதிரையான், வேனிலான், இரவோன், பகலோன், வெய்யிலோன் போன்றவை.
* **சினையை**அடிப்படையாகக் கொண்டு பிறக்கும் பெயர் பகுபதம்

கண்ணன், திண்தோளன், சீத்தலையான் போன்றவை.
* **குணத்தை**அடிப்படையாகக் கொண்டு பிறக்கும் பெயர் பகுபதம்

கரியன், செங்கணான், நெட்டையன், குட்டையன் போன்றன.
* **தொழிலை** அடிப்படையாகக் கொண்டு பிறக்கும் பெயர் பகுபதம்

தச்சன், கொல்லன், கருமான் போன்றன.
### வினை பகுபதம்

தெரிநிலை வினைச்சொற்கள், குறிப்பு வினைச்சொற்கள், காலத்தைக் குறிப்பாகவோ அல்லது வெளிப்படையாகவோ காட்டும் வினைச் சொற்கள்( வினையாலணையும் பெயர்கள்) ஆகியன வினைப் பகுபதங்கள் ஆகும்

**எடுத்துக்காட்டு**:

1. நடந்தான் , நடவான்.- **தெரிநிலை வினை** பகுபதம்
2. பொன்னன், அகத்தான் -**குறிப்பு வினை** பகுபதம்
3. நடந்தவன், நடவாதவன் - தெரிநிலை (**வினையாலணையும் பெயர்**)
4. பொன்னவன், இல்லாதவன் -குறிப்பு (**வினையாலணையும் பெயர்**)

பகுபத எழுத்து எல்லைகள்
----------------------

பகுபதங்களுக்கு **இரண்டு** எழுத்து முதல் **ஒன்பது** எழுத்துகள் வரை எல்லைகளாக அமையும்.

**எடுத்துக்காட்டு**.
* கூனி (2 எழுத்து)
* கூனன் (3 எழுத்து)
* அறிஞன் (4 எழுத்து)
* பொருப்பன் (5 எழுத்து)
* அம்பலவன் (6 எழுத்து)
* அரங்கத்தான் (7 எழுத்து)
* உத்திராடத்தான் (8 எழுத்து)
* உத்திரட்டாதியான் (9 எழுத்து)

மேற்கோள்
--------

* நன்னூல் விருத்தியுரை- கழக வெளியீடு-1971

குறிப்புகள்
-----------

1. ↑  
பகுதி விகுதி இடைநிலை சாரியை  

சந்தி விகாரம் ஆறினும் ஏற்பவை  

முன்னிப் புணர்ப்ப முடியும் எப்பதங்களும் நன்னூல்.பதவியல் - 133
2. ↑  
பொருள் இடம் காலஞ் சினைகுணம் தொழிலின்  

வருபெயர் பொழுதுகொள் வினைப்பகு பதமே. (நன்னூல் 132)
3. ↑  நன்னூல் 130
**சின்னவெண்மணி பீமேசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் மதுராந்தகம் வட்டத்தில் ஜமீன் எண்டத்தூர் அருகில் சின்னவெண்மணி என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவர் பீமேசுவரர் உள்ளார். இறைவி ஆனந்தவல்லி ஆவார். வில்வம் இக்கோயிலின் தல தரமாக உள்ளது. பஞ்ச பாண்டவர்களில் ஒருவரான பீமன் இக்கோயில் மூலவரை வணங்கியுள்ளார்.இங்குள்ள குபேர லிங்கத்தில் மாமுனிவர் முக்தியடைந்ததாகக் கூறுவர்.

அமைப்பு
-------

மூலவ்ர் கிழக்கு நோக்கிய நிலையில் உள்ளார்.அவர் மீது ஆறு மாதங்களுக்கு ஒரு முறை புரட்டாசி மாதத்தில் பௌர்ணமிக்கு முன் இரண்டு நாளும் பின் இரண்டு நாளும் காலையில் சூரிய ஒளி விழுகிறது. அவ்வாறே பங்குனி உத்திரத்திற்கு முன் இரண்டு நாளும் பின் இரண்டு நாளும் விழுகிறது. கோயிலின் இடது புறம் அம்மன் சன்னதி உள்ளது. அருகே குபேரலிங்கம் உள்ளது. இங்குள்ள நவக்கிரகங்கள் பிற கோயில்களிலிருந்து சற்றே வேறுபட்ட நிலையில், மேற்கு நோக்கிய நிலையில் சூரியன் அமைந்துள்ள வகையில், காணப்படுகிறது. அம்மனுக்கு வெளிச்சத்தைத் தருவதற்காக இவ்வாறு அமைக்கப்பட்டுள்ளதாகக் கூறுகின்றனர். குருவும் ராகுவும் தெற்கிலும், சூரியனும் புதனும் மேற்கிலும், சந்திரன் கிழக்கிலும், அங்காரகனும், கேதுவும் வடக்கிலும், சனீசுவரர் கிழக்கிலும் அமைந்துள்ளனர். இந்த சன்னதிகளின் கீழே ஆறு ஓடுவதாகக் கூறுகின்றனர். திருச்சுற்றில் விநாயகர், அய்யப்பன், வள்ளி தெய்வானையுடன் கூடிய சுப்பிரமணியர், கஜலட்சுமி ஆகீயோர் உள்ளனர்.அருகே சண்டிகேசுவரர் சன்னதி உள்ளது. நுழைவாயில் மண்டபத்திலும், அம்மன் சன்னதியிலும் நிலாவும், பாம்பும் காணப்படுகின்றன. அம்மனின் பார்வையில் கோயில் குளம் காணப்படுகிறது.

அருகிலுள்ள கோயில்கள்
--------------------

இக்கோயிலின் நான்கு புறங்களிலும் கோயில்கள் அமைந்துள்ளன. வடக்கில் தர்மாபுரத்தில் குந்தியால் வணங்கப்பட்ட குந்தீசுவரர் கோயில், வட கிழக்கில் திருவாதூரில் தருமரால் வணங்கப்பட்ட தர்மேசுவரர் கோயில், தெற்கில் பெரிய வெண்மணியில் விஜயேவரர் கோயில், நாகமலையில் நகுலனால் வணங்கப்பட்ட நகுலேசுவரர் கோயில், தேவனூரில் சகாதேவனால் பூசிக்கப்பட்ட சகாதேவீசுவரர் கோயில்கள் உள்ளன.

திருவிழாக்கள்
-------------

பிரதோஷம், பௌர்ணமி, கார்த்திகை, சிவராத்திரி, பங்குனி உத்திரம் உள்ளிட்ட விழாக்கள் இங்கு கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு பீமேஸ்வரர் திருக்கோயில், தினமலர் கோயில்கள்
பாட் பட்டுடன் செய்யப்பட்ட மேகேலா-சதர் செட்.
**பாட் பட்டு** அல்லது **வெள்ளை பேட் பட்டு**, **அசாமின் மல்பெரி பட்டு** (ஆங்கிலம்: *Pat silk*; அசாமிய் மொழி: পাট েচম) என்பது இந்தியாவின் அசாமில் உள்ள உள்நாட்டு பட்டு வகையாகும். இது பொதுவாக ஒளிர் வெள்ளை அல்லது வெள்ளை நிறத்தில் இருக்கும். இதன் துணியினை நிழலில் உலர்த்த வேண்டும். *பாட் பட்டுப்புழுவின்* விருப்பமான உணவாக *நுனி* (வெள்ளை மல்பெரி செடி: *மோரஸ் ஆல்பா*) இலைகள் உள்ளது. பட்டு இழை இயற்கையான வெள்ளை நிறத்தைக் கொண்டுள்ளது. இதன் ஆயுள் மற்றும் பளபளப்பான அமைப்புக்காக அறியப்படுகிறது. பேட் பட்டு, மற்ற அசாம் பட்டுகளைப் போலவே, மேகேலா, சடோர் மற்றும் பிற ஜவுளி தயாரிப்புகளில் பயன்படுத்தப்படுகிறது.

ஆயிரக்கணக்கான ஆண்டுகளாகத் தேர்ந்தெடுக்கப்பட்ட இனப்பெருக்கத்தின் விளைவாக, உள்நாட்டுப் பட்டு அந்துப்பூச்சிகள் இனப்பெருக்கத்திற்காக மனிதர்களை நெருக்கமாகச் சார்ந்துள்ளது. காட்டுப் பட்டு அந்துப்பூச்சிகள் தங்கள் கொல்லைப்படுத்தப்பட்ட உறவினர்களிடமிருந்து வேறுபட்டவை (தேர்ந்தெடுக்கப்பட்ட இனப்பெருக்கம் செய்யப்படவில்லை); பட்டு உற்பத்தியில் இவை வணிக ரீதியாகச் சாத்தியமானவை அல்ல.

இந்தியாவில், கருநாடகம், ஆந்திரப் பிரதேசம், மேற்கு வங்காளம், தமிழ்நாடு மற்றும் ஜம்மு காஷ்மீர் ஆகியவை மல்பெரி பட்டு உற்பத்தி செய்யும் முக்கிய மாநிலங்களாகும். இவை நாட்டின் மொத்த மல்பெரி மூல பட்டு உற்பத்தியில் 92% ஆகும். நாட்டில் உற்பத்தி செய்யப்படும் 14,000 மெட்ரிக் டன் பட்டு உற்பத்தியில் கருநாடகாவில் 9,000 மெட்ரிக் டன் மல்பெரி பட்டு உற்பத்தி செய்கிறது. இதனால் நாட்டின் மொத்த மல்பெரி பட்டு உற்பத்தியில் கிட்டத்தட்ட 70% பங்களிக்கிறது. கர்நாடகாவில் மைசூர் மாவட்டத்தில் பட்டு அதிகளவில் விளைகிறது. கர்நாடகாவில் மல்பெரி பட்டு உற்பத்தியானது மைசூர் பட்டு என்றும், பாட் பட்டு அசாமில் மல்பெரி பட்டு ஆகும்.

அசாமில் பட்டு வளர்ப்பு என்பது திபெட்டோ-பர்மன் கச்சாரி பழங்குடியினரால் பழக்கப்படுத்தப்பட்ட ஒரு பழங்காலத் தொழிலாகும்.

மேற்கோள்கள்
-----------

1. ↑  Assam (India) (1913) (in en). *Report on the Administration of Assam*. பக். 18. .
2. ↑  "Mulberry Silk". Central Silk Board, Ministry of Textiles, Government of India. 3 July 2014. 29 January 2016 அன்று பார்க்கப்பட்டது.
**தெல்பெக்** என்பவர் வடக்கு யுவான் அரசமரபின் ஒரு ககான் ஆவார். இவர் 1412 - 1415இல் ஆட்சி புரிந்தார். 1412இல் ஒயிரட்களால் ஒரு கைப்பாவை ஆட்சியாளராக அமர வைக்கப்பட்டார். எனினும், நடு மற்றும் கிழக்கு மங்கோலிய நிலப்பரப்புகளில் இருந்த பெரும்பாலான மங்கோலிய இனத்தவர்களால் இது அங்கீகரிக்கப்படவில்லை. 

திசாகன் செச்செனின் கூற்றுப்படி, தெல்பெக் என்பவர் ஒல்ஜெயி தெமூர் கானின் ஒரு மகன் ஆவார். ஒல்ஜெயி தெமூர் கான் ஒயிரட் தலைவரான பகாமுவுக்குத் தெல்பெக்கைப் புதிய கானாக ஆக்குமாறு அறிவுரை கூறினார். 1412இல் தெல்பெக் புதிய ககானாகப் பதவிக்கு வந்தார். எனினும், *சசரத் உல் அத்ரக்* மற்றும் *அபீப் அல் சியார்* போன்ற பதிவுகளின் படி, தெல்பெக் அரிக் போகேயின் நேரடி வழித்தோன்றல் ஆவார். இந்த இரத்த சம்பந்தமானது மேற்கில் இருந்த மங்கோலிய மக்களிடையே ஓரளவுக்கு ஆதரவைத் திரட்ட தெல்பெக்கிற்கு உதவியது. ஆனால், இவரது அதிகாரமானது மங்கோலிய நிலப்பரப்பில் மூன்றில் ஒரு பங்குக்கும் குறைவான மேற்குப் பகுதியிலேயே இருந்தது. அதே நேரத்தில், கிழக்கு மற்றும் நடுப் பகுதிகள் அருக்தையின் கட்டுப்பாட்டில் இருந்தன. இந்த இரு பிரிவினரும் இரு தசாப்தங்களுக்கும் மேலாகத் தொடர்ந்து சண்டையிட்டனர். 1414இல் மிங் அரசமரபின் எல்லையில் இருந்த நிலப்பகுதியில் தஞ்சமடையும் நிலைக்கு அருக்தையை ஒயிரட்கள் உள்ளாக்கினர்.

1415இல் பகாமு, தெல்பெக் மற்றும் போலத்தால் தலைமை தாங்கப்பட்ட மேற்கு மங்கோலியர்கள் மிங் இராணுவத்தால் தோற்கடிக்கப்பட்டனர். மிங் இராணுவத்தினர் தூல் ஆறு வரை நுழைந்தனர். எனினும், இது ஒரு பிர்ரிய வெற்றியாகும். இரு பக்கங்களிலும் கொல்லப்பட்டவர்களின் எண்ணிக்கை சமமாக இருந்தது. மிங் பேரரசர் அவரது ஆதரவாளர்களால் திரும்பிச் செல்லுமாறு இணங்க வைக்கப்பட்டார். அதே நேரத்தில், மங்கோலியர்கள் வடக்கு நோக்கிப் பின்வாங்கினர்.

1425 வரை பெரிய கானின் அரியணையை அடய் கானால் கோரப்படாத போதும், மங்கோலிய நிலப் பரப்பின் கிழக்கு மற்றும் நடுப் பகுதிகளை முதலில் ஒன்றிணைக்க அவரால் முடிந்தது. அதே நேரத்தில், தெல்பெக் கானின் முறைமையை அவர் கண்டித்தார். தெல்பெக்கிற்கு எதிராகப் படையெடுப்புகள் மேற்கொண்டார். இறுதியாக அவரைத் தோற்கடிப்பதில் வெற்றி கண்டார். 1415இல் தெல்பெக்கையும், இவரது ஏராளமான ஒயிரட் ஆதரவாளர்களையும் அடய் கான் கொன்றார். தெல்பெக்குப் பிறகு அரிக் போகேயின் நேரடி வழித்தோன்றலான ஒயிரடை கான் பதவிக்கு வந்தார். தங்களது ஆட்சியின் முறைமைத் தன்மையை அதிகரிப்பதற்காக ஒயிரட்களால் ஒயிரடை கான் தேர்ந்தெடுக்கப்பட்டார்.

உசாத்துணை
---------

1. ↑  Sh.Tseyen-Oidov - Chinggis bogdoos Ligden khutaghtu hurtel (khaad), p. 217.
2. ↑  宝音德力根, Buyandelger (2000). "15世紀中葉前的北元可汗世系及政局 (Genealogy and political situation of the Northern Yuan Khans of the mid-15th century)". *蒙古史研究 (Mongolian History Research)* **6**: 132–136.
3. ↑  Sir Henry Hoyle Howorth, *History of the Mongols: from the 9th to the 19th century*, Volume 4, p. 367.
படைப்பாக்கப் பொதுமங்களின் பகிர்வுரிமைச் சின்னம், அளிப்புரிமைச் சின்னத்தின் ஒரு வகை
**பகிர்வுரிமம்** (*Share-alike*) என்பது ஒரு காப்புரிமைக் கலைச்சொல். இது பெரும்பாலும் படைப்பாக்கப் பொதுமங்கள் திட்டத்தால் பயன்படுத்தப்படுகிறது. இவ்வுரிமத்தின் கீழ் வெளியாகும் ஆக்கங்களின் படிகளையோ மாற்றங்களையோ பகிரும்போது முதன்மை ஆக்கம் பகிரப்பட்ட அதே உரிமம் அல்லது அதை ஒத்த உரிமத்தின் கீழ் வெளியிட வேண்டும். அளிப்புரிமை தரும் உரிமங்கள் யாவும் பகிர்வுரிமை அளிக்கும் கட்டற்ற மென்பொருள் அல்லது கட்டற்ற ஆக்கங்கள் ஆகும்.

தற்பொழுது, இரண்டு படைப்பாக்கப் பொதும உரிமங்கள் பகிர்வுரிமை அளிக்கின்றன:

1. படைப்பாக்கப் பொதுமம் ஆக்குநர்சுட்டு-பகிர்வுரிமை (இது ஒரு அளிப்புரிமை கொண்ட கட்டற்ற ஆக்க உரிமம்)
2. படைப்பாக்கப் பொதுமம் ஆக்குநர்சுட்டு-வணிகம்தவிர்-பகிர்வுரிமை (இது ஒரு தனியுடைமை உரிமம்)

இச்சொல் காப்புரிமைச் சட்டம் தொடர்பாக மட்டுமின்றி காப்புரிமம் தொடர்பான உரையாடல்களிலும் இடம்பெறுகிறது.

சூன் 2009 இல், விக்கிப்பீடியர் சமூகமும் விக்கிமீடியா அறக்கட்டளையின் அறங்காவலர் குழுவும் விக்கிப்பீடியா மற்றும் அதன் உறவுத் திட்டங்களுக்கான முதன்மை ஆக்க உரிமமாக படைப்பாகப் பொதுமம் ஆக்குநர்சுட்டு-பகிர்வுரிமை உரிமத்தை அறிவித்தனர். இம்முடிவு கட்டற்ற பண்பாட்டுக்கும் தொலைநோக்கு கொண்ட தலைமைக்கும் கிடைத்த வெற்றி என்று படைப்பாக்கப் பொதுமங்கள் நிறுவனம் பாராட்டியது.

உசாத்துணை
---------

1. ↑  "Glossary". 2012-03-05 அன்று பார்க்கப்பட்டது.
2. ↑  "Share-Alike Patents". 2012-04-03 அன்று மூலம் பரணிடப்பட்டது. 2012-03-05 அன்று பார்க்கப்பட்டது.
3. ↑  "Wikipedia + CC BY-SA = Free Culture Win!".
இந்தியாவின் ஒடிசா மாநிலத்தைச் சேர்ந்த மூத்த எழுத்தாளர்களில் ஒருவர் **கனன் மிஸ்ரா** (1944-2015) ஆவார்.

வரலாறு
------

மிஸ்ரா, ஒடிசாவின் கட்டாக் மாவட்டத்தில்1944 ம் ஆண்டு ஜனவரி 1 அன்று குஞ்சாபிஹாரி திரிபாதி மற்றும் சுரேகா திரிபாதி என்ற பெற்றோருக்குப் பிறந்துள்ளார். இவர், ஒடிய மொழியில் ஐந்து நாவல்கள், நான்கு கவிதைத் தொகுப்புகள், ஓர் ஆங்கில மொழிபெயர்ப்பு நாவல் மற்றும் ஏழு குழந்தைகளுக்கான கதைகளையும் எழுதியுள்ளார். திருமணமான இவர், எழுபத்தோராவது வயதில் 2015 ம் ஆண்டு மார்ச் மதம் 7ம் தேதி மரணித்தார்.

விருதுகள்
---------

ஒடிசா மாநில அரசிடமிருந்து இலக்கியத்திற்கான உயரிய விருதான சாகித்ய அகாடமி விருதை இவரின் மொழிபெயர்க்கப்பட்ட புத்தகமான *சூர்யமுகி ரா ஸ்வப்னா*  என்பதற்காக 2004 ம் ஆண்டில் பெற்றுள்ளார்.

மேற்கோள்கள்
-----------

1. ↑  "ସୁଦର୍ଶନ ଆଚାର୍ଯ୍ୟଙ୍କୁ ୨୦୦୬ର ୨୦୦୪ ଅତିବଡ଼ି ଜଗନ୍ନାଥ ସମ୍ମାନ". *୨୯ ଅଗଷ୍ଟ ୨୦୦୭* (ஒடியா). Odisha.com. 16 March 2015 அன்று பார்க்கப்பட்டது.
2. ↑  "ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ଘୋଷଣା" (ஒடியா). Odisha.com. 16 March 2015 அன்று பார்க்கப்பட்டது.
3. ↑  "Odisha Sahitya Academy awarded books and writers" (PDF). Department of Culture, Government of Odisha. 16 March 2015 அன்று பார்க்கப்பட்டது.
**பகீரா கிப்லிங்கி** (*Bagheera kiplingi*) என்பது மெக்சிக்கோ, கொஸ்டா ரிக்கா, குவாத்தமாலா உட்பட நடு அமெரிக்காவில் காணப்படும் ஒரு வகை பாயும் சிலந்தி (*jumping spider*) வகை ஆகும். இச்சிலந்திகளின் உணவு வகை ஏனைய சிலந்திகளின் உணவு வகைகளில் இருந்து பெரிதும் வேறுபடுகின்றன. பொதுவாக சிலந்திகள் அனைத்தும் ஊனுண்ணிகள் ஆகும். இவை மட்டுமே தாவர உணவுகளை உண்ணும் சிலந்திகள் எனக் கண்டறியப்பட்டுள்ளது.

உணவு
----

பாயும் சிலந்திதேள் வகுப்பு வகுப்பைச் சேர்ந்த இவை 5-6 மிமீ நீளமானவை. புரதங்கள் நிறைந்த அக்காசியா வகைத் தாவரங்களின் குருத்துக்களையே இவை பெரும்பாலும் உண்கின்றன. ஆனாலும் இம்மரத்தின் இலைகளை அடைவதற்கு இச்சிலந்தி அம்மரங்களின் துளைகளில் வாழும் எறும்புகளை விலக்கியே வர வேண்டியிருக்கிறது.

இவ்வகை சிலந்திகளின் ஊனுண்ணாமை முதற் தடவையாக கொஸ்டா ரிக்காவில் 2001 ஆம் ஆண்டில் எரிக் ஒல்சென் என்பவரால் கண்டு பிடிக்கப்பட்டது. பின்னர் 2007 ஆம் ஆண்டில் கிறிஸ்டோபர் மீகன் என்பவரால் ஆய்வுகள் மேற்கொள்ளப்பட்டது. அதன் பின்னர் 2009 இல் பென்சில்வேனியா பல்கலைக்கழகத்தைச் சேர்ந்த பேராசிரியர் ராபர்ட் கறி தலைமையில் ஆய்வுகள் மேற்கொள்ளப்பட்டு முடிவுகள் வெளியிடப்பட்டுள்ளன. இவை பாயும் சிலந்திகளாதலால், தமது உணவுக்காக வலைகளைப் பின்ன வேண்டியதில்லை. அவ்வப்போது எறும்புகளால் அக்கேசியா தாவரங்கள் சூழப்படும் போது மாத்திரம் கீழ் இறங்கிய பின்னர் எறும்புகள் திரும்பிவிட அவையும் மீண்டும் ஏறிவிடுகின்றன. அத்துடன் அவற்றிற்கு போசரணக்குறைபாடு ஏற்படும் இடத்து எறும்புகளில் குடம்பிகளை உடைத்து அதன் சாற்றையும் குடிக்கின்றன. அக்காசியாக்கள் ஆண்டு முழுவதும் இலைகளைத் தருவதால் இச்சிலந்திகளுக்கு உணவுக்குப் பஞ்சமில்லை.

 
விக்கிசெய்தியில்
***தாவர உணவை மட்டும் உண்ணும் சிலந்தி***
தொடர்பான செய்திகள் உள்ளது.

மேற்கோள்கள்
-----------

1. ↑  Platnick, Norman I. (2008): The world spider catalog, version 9.0. *American Museum of Natural History*.
2. 1 2  Vegetarian spider, *சயன்ஸ் நியூஸ்* **174**: 5.
3. ↑  Exploitation of the Pseudomyrmex–Acacia mutualism by a predominantly vegetarian jumping spider (Bagheera kiplingi) பரணிடப்பட்டது 2019-12-01 at the வந்தவழி இயந்திரம். The 93rd ESA Annual Meeting.
4. 1 2  'Veggie' spider shuns meat diet, *பிபிசி*, அக்டோபர் 12, 2009

வெளி இணைப்புகள்
---------------

* Proszynski, Jerzy (2001). *Bagheera kiplingi* பரணிடப்பட்டது 2019-03-16 at the வந்தவழி இயந்திரம். *Salticidae: Diagnostic Drawings Library*.
* 'Veggie' spider shuns meat diet பிபிசி செய்திகள் (காணொளியுடன்)
* தாவர உண்ணி சிலந்தி
**பகுமிதவைவாழிகள்** எனப் பொதுவாகக் குறிப்பிடப்படும் அலைவிலங்குகள் தன் வாழ்நாளில் பகுதியை மிதவைவாழிகளாகவும் பிற்பகுதியை கடலடியிலும் கழிக்கும். இதில் பெரும்பாலான முதுகெலும்பில்லா தொகுதியில் வரும் உயிரினங்கள் மற்றும் பெரும்பான்மையான மீன்குஞ்சுகள் இவற்றுள் அடங்கும். மேலும் சில இனங்களில் இவைச் சூழ்நிலைக்கேற்ப மாறுபடவும் செய்கிறது .

பண்புகள்
--------

இவ்வாறு பெரும்பான்மையான கடலடி உயிர்கள் வாழ்நாளில் சிலப் பகுதியைக் கடற்பரப்புகளில் கழிக்கின்றன. இதில் பெரும்பான்மையான கடல் உயிரினக் குஞ்சுகள் அடங்கும். இவை 1 வாரம் முதல் 1 மாதம் வரை நீள்வதும் காணப்படுகிறது. 

இதில் சில பாலிக்கீட்டேப் புழுக்கள் (கடற்புழுக்கள்), அலைவாழ்க்கையை மீண்டும் அதன் இனப்பெருக்காலத்தில் தேர்வுச் செய்து அங்கேயேக் கழிக்கின்றன. இவ்வாறு மிதவைவாழிகளாய் வாழும் மீன்குஞ்சுகள் மற்றும் ஏனைய கடலுயிரிகளின் குஞ்சுகள் முதிர்ந்த விலங்குகளில் இருந்து முற்றிலும் மாறுபட்டுக் காட்சியளிக்கும். இக்குஞ்சுகள் வளர்ச்சியில் உருமாற்றம் பெற்று முதிர்ந்த விலங்குகளை ஒத்துக் காணப்படும். இவ்வாறுத் திரியும் குஞ்சுகளை இனம் காண்பதென்பது சிரமமான செயலாகும் .

இவ்வாறு பகுமிதவைவாழிகளாய் வாழும் குஞ்சுகள் நுண்ணலைத்தாவரங்களை உணவாக எடுத்துக்கொள்கின்றன. 

பகுமிதவைவாழிகளாக வாழும் உயிர்களின் வகைப்பாடு கீழ்வரும் சட்டகத்திற்குள் கொடுக்கப்பட்டுள்ளது.



| align="center" style="background:#f0f0f0;"|**தொகுதி**
| align="center" style="background:#f0f0f0;"|**துணைக்குழு**
| align="center" style="background:#f0f0f0;"|**எடுத்துக்காட்டு**
|-
| நிடேரியன்கள் (Cnidaria)||||ஆரெலியா (Aurelia)
|-
| எகினோடெர்மேடா (echinodermata)||||நட்சத்திரமீன் குஞ்சுகள்
|-
| ||||கடற்குப்பிக் குஞ்சுகள் (Sea Urchin larvae)
|-
| வளைத்தசைப் புழுக்கள்||||பாலிக்கீட்டேக் குஞ்சுகள்
|-
| மெல்லுடலிகள் (Mollusca)||||நத்தைக்குஞ்சுகள்
|-
| கணுக்காலிகள் (Arthropoda)||பத்துக்காலிகள்||நண்டுக்குஞ்சுகள், கல்லிறால் குஞ்சுகள்
|-
| கார்டேட்டா (Chordata) ||முதுகெலும்பிகள்||மீன்முட்டை மற்றும் மீன்குஞ்சுகள்
|-
| 
|}

மேற்கோள்கள்
-----------

1. ↑  Costlow JD and CG Bookout, 1969, Temperature and Meroplankton, Chesapeak Science, 10(3&4):252-257
2. ↑  Belgrano A, Legendre P, Dewarumez J-M and S Frontier, 1995, Spatial structure and ecological variation of meroplankton in the French-Belgian coast of the North Sea, Mar Ecol Prog Ser, 128:43-50
3. ↑  "காப்பகப்படுத்தப்பட்ட நகல்". 2011-07-06 அன்று மூலம் பரணிடப்பட்டது. 2011-05-25 அன்று பார்க்கப்பட்டது.
|  |
| --- |
|  **கனேடியத் தமிழர்** |
| கனேடியத் தமிழர் |
| நபர்கள் |
| பரம்பல் |
| அரசியல் |
| பொருளாதாரம் |
| பண்பாடும் கலைகளும் |
| கல்வி |
| தமிழ்க் கல்வி |
| சமூக வாழ்வு |
| அமைப்புகள் |
|  **வரலாறு** |
| வரலாற்றுக் காலக்கோடு |
| குடிவரவு |
| எதிர்ப்புப் போராட்டங்கள் |
|  **இலக்கியமும் ஊடகங்களும்** |
| இலக்கியம் |
| வானொலிகள் |
| இதழ்கள் |
| நூல்கள் |
| திரைப்படத்துறை |
| தொலைக்காட்சிச் சேவைகள் |
|  **நிகழ்வுகள்** |
| தமிழ் மரபுரிமைத் திங்கள் |
| ரொறன்ரோ தமிழியல் மாநாடு |
| தமிழ் இலக்கியத் தோட்ட விருதுகள் |
| * பா
* உ
* தொ
  |

**கனடியத் தமிழர் பேரவை** கனேடியத் தமிழர்களின் சமூக அரசியல் நலன்கள் நிலைப்பாடுகள் பற்றி கனடியப் பொது சமூக அரசியல் அரங்கில் ஒருமித்து சொல்லவும் முன்னெடுக்கவும் விழையும் இலாப நோக்கமற்ற, சமய-சாதி-வர்க்க சார்பற்ற சமூக சேவை அமைப்பாகும். இந்த அமைப்பு 2000 ஆண்டு தொடங்கப்பட்டது. இந்த அமைப்பின் தலைவராக ரொறன்ரோ பல்கலைக்கழகத்தில் பணிபுரியும் பேராசிரியர் யோசப் சந்திரசேகரன் இருக்கிறார்.

2008 இல் கறுப்பு யூலையை நினைவு படுத்தி இவர்கள் முன்னெடுக்கும் இரத்த தானம் கனடாவின் மொத்த தேவையில் ஒரு குறிப்பிடத்தக்க அளவை பூர்த்தி செய்வதை நோக்காக கொண்டது.

வெளி இணைப்புகள்
---------------

* கனடியத் தமிழர் பேவை - உத்யோகபூர்வ வலைத்தளம்
**பாடெபல்லி** *(Badepalle)* என்பது இந்தியாவின் ஆந்திரப் பிரதேச மாநிலத்தில் உள்ள  மகபூப்நகர் மாவட்டத்தில் உள்ள ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

16.754352° வடக்கு 78.147892° கிழக்கு என்ற அடையாள ஆள்கூறுகளில் பாடெபல்லி பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாடெபல்லி நகரத்தின் மக்கள் தொகை 29,822 ஆகும். இத்தொகையில் 51 சதவீதத்தினர் ஆண்கள் மற்றும் 49 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 67% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்கள் 57% படிப்பறிவு அற்றவர்களாகவும் பெண்கள் 43% படிப்பறிவு அற்றவர்களாகவும் காணப்படுகின்றனர். மக்கள் தொகையில் 13% எண்ணிக்கையினர் 6 வயதுக்கு உட்பட்டவர்கள் ஆவர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**ஆள்புலம்** அல்லது **பிரதேசம்** அல்லது **மண்டலம்** (*territory*) என்பது ஓர் அரசிற்கு உட்பட்ட ஓர் ஆட்சிப்பகுதியைக் குறிக்கும் சொல்லாகும். பெரும்பாலான நாடுகளில், ஒரு ஆள்புலம் என்பது ஒரு நாட்டால் கட்டுப்படுத்தப்படும் ஒரு பகுதியின் ஒழுங்கமைக்கப்பட்ட பிரிவாகும், ஆனாலும், பல நாடுகளில் ஆட்சிக்குட்பட்ட ஆள்புலங்கள், அந்நாடுகளின் மாநிலப் பிரிவுகளுக்கு ஒத்த அரசியல் நிலையை அவை பெற்றிருப்பதில்லை. பன்னாட்டு அரசியலில், ஒரு ஆள்புலம் பொதுவாக நடுவண் அல்லது மற்றொரு அரசின் ஆட்சியின் கீழ் இறையாண்மை இல்லாத புவியியல் பகுதியாகும்.

சொல்லாக்கம்
-----------

ஆள்புலம் என்ற சொல் தமிழில், வினைத்தொகை ஆகும்.

வகைகள்
------

ஆள்புலங்கள் பின்வருவனவற்றில் ஒன்றாக இருக்கலாம்:

* தலைநகர் ஆள்புலம் (*Capital territory*)
* சார்பு ஆள்புலம் (*Dependent territory*)
* நடுவண் ஆள்புலம் (*Federal territory*)
* கடல்கடந்த ஆள்புலம் (*Overseas territory*)
* அமைப்புசாரா ஆள்புலம் (*Unorganized territory*)
* சர்ச்சைக்குரிய ஆள்புலம் (*Disputed territory*)
* ஆக்கிரமிக்கப்பட்ட ஆள்புலம் (*Occupied territory*)
* கடல்சார் ஆள்புலம் (*Maritime territory*)

மேற்கோள்கள்
-----------

1. ↑   "territory".. கேம்பிறிட்ஜ் பல்கலைக்கழகப் பதிப்பகம்.

வெளி இணைப்புகள்
---------------

* Peace Palace Library – Research Guide பரணிடப்பட்டது 2016-11-10 at the வந்தவழி இயந்திரம்
**ஆழ்கடல் குன்றுகள்** *(Abyssal hill )* என்பவை கடலடிச் சமவெளியின் தரைப்பகுதியில் இருந்து மேலெழுந்து உருவான சிறிய குன்றுகளைக் குறிக்கும். பூமியின் மீது மிக ஏராளமாகக் காணப்படுகின்ற புவிப்புறக் கட்டமைப்புகள் இவைகளேயாகும். ஏறத்தாழ கடல்படுகைகளின் 30 சதவீதப் பரப்பில் ஆழ்கடல் குன்றுகள் நிறைந்துள்ளன. ஓப்பீட்டளவில் ஒரு சில நூறு மீட்டர் உயரத்திற்கு விளிம்புகள் உயர்ந்துள்ள குன்றுகள் ஆழ்கடல் குன்றுகள் என வரையறுக்கப்படுகின்றன. சில நூறு மீட்டர் தொடங்கி சில கிலோமீட்டர்கள் வரைகூட இவற்றின் அகலம் விரிந்திருக்கின்றது. இத்தகைய ஆழ்கடல் குன்றுகள் நிறைந்துள்ள கடலடிச் சமவெளிப் பகுதிகள் ஆழ்கடல் குன்று பிரதேசங்கள் என அழைக்கப்படுகின்றன. எனினும் இப்பிரதேசங்களில் ஆழ்கடல் குன்று தனித்தோ சிறு குழுக்களாகவோ காணப்படலாம்.

 பசிபிக் பெருங்கடலின் கடலடிச் சமவெளியில் அதிக அளவிளான ஆழ்கடல் குன்றுகள் காணப்படுகின்றன. இக்குன்றுகள் 50 மீட்டர் முதல் 300 மீட்டர் வரை உயரம், 2 முதல் 5 கிலோமீட்டர் அகலம் மற்றும் 10 முதல் 20 கிலோ மீட்டர் நீளம் வரையிலான அளவிற்கு பரந்து விரிந்துள்ளன. கிழக்குபசிபிக்கின் பக்கவாட்டில் இவைகள் பிளவிடை மேடுகளாகவும் பிளவிடை பள்ளங்களாகவும் உருவாகி காலப்போக்கில் ஆழ்கடல் குன்றுகளாக உருவாகியிருக்கலாம். அதிகப்படியாக உருவான மாக்மா குழம்பு நாளடைவில் பெருங்கடலின் புறவெளியாக மாறி முகடுகளாகவும் உயர்ந்திருக்கலாம்.

மேற்கோள்கள்
-----------

1. 1 2 3  Kennish, Michael J. (2001). *Practical handbook of marine science*. Marine science series (3rd ). CRC Press. பக். 282. பன்னாட்டுத் தரப்புத்தக எண்:0-8493-2391-6. .
2. ↑  Heezen, Bruce C.; Laughton, A. S. (1963). M. N. Hill. ed. *Abyssal Plains*. Sea: Ideas and Observations on Progress in the Study of the Seas. **3**. Harvard University Press,. பக். 312. பன்னாட்டுத் தரப்புத்தக எண்:0-674-01730-7.
3. ↑  Dilek, Y. (1998). "Structure and tectonics of intermediate-spread oceanic crust drilled at DSDP/ODP Holes 504B and 896A, Costa Rica Rift". in Adrian Cramp. *Geological evolution of ocean basins: results from the Ocean Drilling Program*. Geological Society special publication. **131**. Geological Society. பக். 194. பன்னாட்டுத் தரப்புத்தக எண்:1-86239-003-7.
தொண்டைநாட்டு மன்னன் **திரையன்**.   

"தொண்டை நாடு சான்றோர் உடைத்து" என்பர். சான்றோர் தொண்டுள்ளம் படைத்தவர். தொண்டுள்ளம் படைத்தவர் வாழும் நாடு தொண்டைநாடு. தொண்டைநாட்டு அரசன் திரையன். நாகநாட்டிலிருந்து கடல்-திரையில் மிதந்து வந்த பிள்ளை ஆதலால் திரையன் எனப்பட்டான் என அறிஞர்கள் உய்த்துணர்கின்றனர்.

தொண்டைமான் இளந்திரையனைக் கடியலூர் உருத்திரங்கண்ணனார் பாடிய பாட்டு பெரும்பாணாற்றுப்படை. இந்தப் பாடலில் இவன் பல்வேல் திரையன் எனப் போற்றப்படுகிறான்.   

இந்தப் பாட்டுக்குப் பிற்காலத்தில் எழுதிச் சேர்க்கப்பபட்ட வெண்பாவில் "கான் பயந்த கண்ணிக் கடுமான் திரையன்" எனப் போற்றப்பட்டுள்ளான். 

வேங்கட நாட்டு அரசன்
இந்தத் திரையன் திருவேங்கடமலைப் பகுதி நாட்டுக்கு அரசன்.
பவத்திரி தலைநகர்
பொலம்பூண் திரையன் எனப் போற்றப்பட்ட இந்தத் திரையன் பவத்திரி என்னும் ஊரில் இருந்துகொண்டு செங்கோலோச்சி வந்தான்.

அடிக்குறிப்பு
-------------

1. ↑  மலர்தலை உலகத்து மன்னுயிர் காக்கும் முரசு முழங்கு தானை மூவருள்ளும் இலங்குநீர்ப் பரப்பின் வளை மீக்கூறும் வலம்புரி அன்ன வசை நீங்கு சிறப்பின் அல்லது கடிந்த அறம் புரி செங்கோல் பல்வேல் திரையன் - பெரும்பாணாற்றுப்படை 37
2. ↑  வென்வேல் திரையன் வேங்கட நெடுவரை - காட்டூர் கிழார் மகனார் கண்ணனார் பாடல் அகம் 85-9
3. ↑  செல்லா நல்லிசை பொலம்பூண் திரையன் பவத்திரி அன்ன நலம் - நக்கீரர் பாடல் அகம் 340-6
**பிரதான் மந்திரி ஸ்வாஸ்த்ய சுரக்ஷ யோஜனா** *(Pradhan Mantri Swasthya Suraksha Yojana)* அல்லது பிரதம மந்திரியின் ஆரோக்கியப் பாதுகாப்புத் திட்டம் ) என்பது இந்தியாவில் உள்ள மக்களுக்கு உச்சபட்ச மருத்துவ சேவை (tertiary level healthcare) கிடைப்பதில் உள்ள சமச்சீரின்மையைச் சரிக்கட்டும் நோக்கில் இந்திய நடுவண் அரசால் கொண்டு வரப்பட்ட ஒரு திட்டமாகும். இத்திட்டம் மார்ச் 2006 ஆம் ஆண்டு ஒப்புதல் பெற்றது.

இத்திட்டத்தின் படி,

* அனைத்திந்திய மருத்துவ அறிவியல் கல்வி நிலையம் போன்ற நிறுவனங்கள் பின்வரும் ஆறு மாநிலங்களிலும் துவங்கப்படும்.

1)பீகார் (பாட்னா)

2)மத்தியப் பிரதேசம் (போபால்)

3)ஒரிசா (புவனேஸ்வர்)

4)இராஜஸ்தான் (ஜோத்பூர்)

5)சட்டீஸ்கர் (இராஜ்பூர்)

6)உத்தராஞ்சல் (ரிசிகேசம்)

* முன்னமே துவங்கப்பட்டுள்ள பின்வரும் 13 மருத்துவக் கல்லூரிகள் 120 கோடி செலவில் மேம்படுத்தப்படும் (100 கோடி ஒன்றிய அரசு தரும். மாநில அரசுகள் 20 கோடி செலவு செய்ய வேண்டும்)

1. அரசு மருத்துவமனை, ஜம்மு

2. அரசு மருத்துவமனை, சிறீநகர்

3. கொல்கத்தா மருத்துவக்கல்லூரி, கொல்கத்தா

4. சஞ்சய் காந்தி மருத்துவ அறிவியல் பட்ட மேற்படிப்பு நிறுவனம், லக்னோ

5. மருத்துவ அறிவியல் நிறுவனம், பனாரஸ் இந்துப் பல்கலைக்கழகம், வாரணாசி

6. நிசாம் மருத்துவ அறிவியல்நிறவனம், ஐதராபாத்

7. சிறீ வெங்கடேஸ்வரா மருத்துவ அறிவியல் நிறுவனம், திருப்பதி (பாதிச் செலவை திருப்பதி தேவத்தானமே ஏற்றுக் கொள்ளும்)

8. அரசு மருத்துவக் கல்லூரி, சேலம்

9. இராஜேந்திரா மருத்துவ அறிவியல் நிறுவனம், ராஞ்சி

10. பெங்களு;ரு மருத்தவக் கல்லூரி, பெங்களு;ரு

11. பி.ஜே. மருத்துவக்கல்லூரி, அகமதாபாத்

12. கிராண்ட் மருத்துவக் கல்லூரி மற்றும் சர் ஜே.ஜே. மருத்துவமனைகள் குழுமம், மும்பை

13. மருத்துவக் கல்லூரி, திருவனந்தபுரம்

2009 முதல் 2010 ஆம் ஆண்டு வாக்கில் இத்திட்டம் செயல்படுத்தப்படத் திட்டமிடப்பட்டுள்ளது.

வெளியிணைப்பு
------------

நடுவண் அரசு இணையதளத்திள் உள்ள தகவல்  பரணிடப்பட்டது 2011-12-18 at the வந்தவழி இயந்திரம்
**பா. வெங்கடேசன்** (*Ba. Venkatesan*) பா. வெ என அறியப்படும் இவர் ஒரு பிரபல தமிழ் எழுத்தாளரும், இலக்கிய விமர்சகருமாவார். இவரது பாகீரதியின் மதியம், தாண்டவராயன் கதை போன்றவை விமர்சனரீதியாக பாராட்டப்பெற்ற சிறந்த படைப்புகளாகும். தற்போது இவர் தமிழ்நாட்டில் உள்ள ஒசூரில் வசித்து வருகிறார்.

ஆரம்ப கால வாழ்க்கை
------------------

குழந்தைப் பருவத்தில் தனது பாட்டி சொல்லும் கதைகளைக் கேட்பதில் ஆர்வம் காட்டிய இவர் அக்கதைகளால் மிகவும் ஈர்க்கப்பட்டார். பத்து வயதில் தொடங்கிய கதை கேட்கும் பழக்கம் இவரது தந்தையின் உதவியினால் வாசிக்கும் பழக்கமாகியது. தந்தையின் அலுவலக நூலகத்திலிருந்து வழங்கிய அம்புலிமாமா என்னும் பத்திரிக்கை இவரது வாசிப்பு பழக்கம் அதிகரிக்க உதவியது. மறுபுறம் இவர் தனது பாட்டியிடம் கதை கேட்கவும் தவறவில்லை.

பதினான்கு வயதில் பக்கத்து வீட்டு நண்பர்களில் ஒருவர் மதுரை பொது நூலகத்தை இவருக்கு அறிமுகப்படுத்தினார். நூலகர் வருவதற்கு முன்பே, நூலகத்தை அடைந்து அதன் நுழைவாயிலில் காத்திருப்பதும், நூலகம் மூடும் வரை நூலகத்திலேயே இருப்பதும் விடுமுறை நாட்களில் இவரது பொதுவான பழக்கமாக இருந்தது. சிலசந்தர்ப்பங்களில், இவரது அம்மா நூலகத்தில் இருக்கும் இவருக்கு பயந்து, நூலகர் உதவியுடனேயே இவரை உணவு அருந்துவதற்கு வீட்டிற்கு அழைத்து செல்வார். உணவு சாப்பிடுவதற்காக வீட்டிற்கு அம்மாவுடன் புறப்படுவதற்கு முன்பு, வேறொரு நாள் திரும்பும்போது இவர் படித்த அதே புத்தகத்தைப் பெறுவதற்காக நூலகரிடமிருந்து சத்தியத்தைப் பெற்றுக் கொள்வார்.

இவரை பொறுத்தவரையில், எழுதும் பழக்கம் இந்த காலகட்டதில் தான் தொடங்கியது. இவர் தனது எழுத்து பயணத்தை தொடங்குவதற்கு முன்பு, முத்து காமிக்சு (லயன் காமிக்சு) வெளியிட்ட, வேதாள மாயாவின் காமிக் கீற்றுகளின் தமிழ் மொழிபெயர்ப்பினை அடிப்படையாகக் கொண்டு சில நகைச்சுவை கதைகளை எழுதினார். பின்னர் இவர் தமிழ்வாணனின் கதைகளைப் போன்றே சில கதைகள் எழுதினார்.

கல்லூரியில் பயிலும்போது, பிரபல தமிழ் எழுத்தாளரான சுஜாதாவை பற்றி அறிந்ததற்கு பிறகே இவரது எழுத்தார்வம் அதிகரித்தது.

நூலியல்
-------

### புதினங்கள்

* தாண்டவரயன் கதை
* பாகீரதியின் மதியம்
* வாராணசி

### சிறப்புத் தொகுப்பு

* ராஜா மகள் (மழையின் குரல் தனிமை, ஆயிரம் சாரதா, நீல விதி உட்பட நான்கு புதினங்களும் அடங்கும்)

### சிறுகதைத் தொகுப்பு

* ஒரிஜினல் நியூஸ் ரீல் சிறுகதைகள்

### கட்டுரைகளின் தொகுப்பு

* உயிர்கள் நிலங்கள் பிரதிகள் மற்றும் பெண்கள்
* கதையும் புனைவும்

மேற்கோள்கள்
-----------

1. ↑  "விளக்கு விருது".
2. ↑  பாலசுப்பிரமணியன். "பா.வெங்கடேசனின் முதல் நாவல் – தாண்டவராயன் கதை – கீற்று".
3. ↑  "Pa. venkatesan – கூட்டாஞ்சோறு".
4. ↑  "Welcome to Muse India". 9 January 2017 அன்று மூலம் பரணிடப்பட்டது. 9 January 2017 அன்று பார்க்கப்பட்டது.
5. ↑  "::New Book Lands::".
6. ↑  Magazine, Agam. "தாண்டவராயன் கதை – பா.வெங்கடேசன்". 10 ஜனவரி 2017 அன்று மூலம் பரணிடப்பட்டது. 4 February 2017 அன்று பார்க்கப்பட்டது.
7. ↑  "யமுனை செல்வன".
[*தொடர்பிழந்த இணைப்பு*]
8. ↑  "பா. வெங்கடேசன் Archives – shruti.tv".
9. ↑  "சாபக்காடு".
10. ↑  "வாராணசி".
11. ↑  "shankarwritings".
12. ↑  "சாபக்காடு".
13. ↑  "ஒரிஜினல் நியூஸ் ரீல் சிறுகதைகள்".
**தமிழ்நாடு அரசு இசைக் கல்லூரி, கோயம்புத்தூர்** (*Tamil Nadu Government Music College, Coimbatore*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாடு மதுரை மாவட்டம் கோயம்புத்தூரில் இயங்கிவருகின்ற கல்லூரியாகும்.

பிற கல்லூரிகள்
--------------

தமிழ்நாட்டில் இசைக் கல்லூரிகள் சென்னை, மதுரை, திருவையாறு ஆகிய இடங்களில் உள்ளன.

துவக்கம்
--------

இக்கல்லூரி தமிழகத்தின் 1993இல் தோற்றுவிக்கப்பட்டது. தற்போது கோவையிலிருந்து 15 கி.மீ தூரத்தில் உள்ள மலுமிச்சம்பட்டியில் 11.06.2016 முதல் சொந்த கட்டடத்தில் செயல்பட்டு வருகின்றது.

பட்டப்படிப்புகள்
----------------

இக்கல்லூரிகளில் மூன்று ஆண்டு பட்டயம், ஓராண்டு பட்டயம், மூன்று ஆண்டு இளங்கலை ஆகிய வகுப்புகள் நடத்தப்பெறுகின்றன. வீணை, வயலின், தவில், நாதசுரம், பரதநாட்டியம், குரலிசை போன்ற பாடங்கள் முதன்மை மற்றும் துணைப்பாடங்களாக அமைந்துள்ளன. இக்கல்லூரியின் தேர்வுகள் தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக மூலமாக நடத்தப்பட்டு அதற்கான சான்றிதழ்கள் அப்பல்கலைக்கழகத்தினால் வழங்கப்பட்டு வருகின்றது.

மேற்கோள்கள்
-----------

1. 1 2  தமிழ்நாடு அரசு கலை பண்பாட்டுத்துறை, தமிழ்நாடு அரசு இசைக்கல்லூரி, கோயம்புத்தூர்

வெளியிணைப்புகள்
---------------

* The Tamil Nadu Dr.J.Jayalalithaa Music and Fine Arts University, University Affiliated Colleges
* இசைப் பிரியர்களுக்கு மியூசிக் தெரபி படிப்பு, பசுமை இந்தியா, 15 டிசம்பர் 2020
**தமிழ்நாடு அரசு இசைக் கல்லூரி, சென்னை** (*Tamil Nadu Government Music College, Chennai*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாட்டில் சென்னையில் இயங்கிவருகின்ற கல்லூரியாகும்.

பிற கல்லூரிகள்
--------------

தமிழ்நாட்டில் இசைக் கல்லூரிகள் மதுரை, திருவையாறு, கோயம்புத்தூர் ஆகிய இடங்களில் உள்ளன.

துவக்கம்
--------

தமிழகத்தின் உயரிய இசைப் பாரம்பரியத்தை பாதுகாத்து, வளர்க்க வேண்டும் என்று மத்திய, மாநில அரசுகள் 1949இல் திட்டமிட்டது. இசைக்கல்வியகம் தொடங்க முயற்சிகள் மேற்கொள்ளப்பட்டன. மத்திய, மாநில அரசுகளின் நிதி ஆதரவில் ஆகஸ்ட் 1949இல் மத்திய கர்நாடக சங்கீத கல்லூரி தோற்றுவிக்கப்பட்டது. திரு.பி.சாம்பமூர்த்தி ஆலோசனைக்குழுவின் பொறுப்பாளரனார். இக்கல்லூரி தொடக்கத்தில் சாந்தோமில் இரண்டு ஆண்டுகள் செயல்பட்டது. பின்னர் அடையாறில் உள்ள பிரிட்ஜ் ஹவுஸ் கட்டிடத்திற்கு மாற்றப்பட்டு ஐந்து ஆண்டுகள் இயங்கியது. மீண்டும் இக்கல்லூரி கிரீன் வேஸ் சாலையில் பிராடி கேஸ்டில் என்னும் கட்டிடத்திற்கு மாற்றப்பட்டு அதே இடத்தில் தற்பொழுது வரை இயங்கி வருகின்றது. 2014ஆம் ஆண்டு முதல் தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக இணைவு பெற்று செயல்பட்டு வருகின்றது.

பட்டப்படிப்புகள்
----------------

இக்கல்லூரிகளில் மூன்று ஆண்டு, இரண்டாண்டு, ஓராண்டு பட்டயம், மூன்று ஆண்டு இளங்கலை ஆகிய வகுப்புகள் நடத்தப்பெறுகின்றன. வீணை, வயலின், புல்லாங்குழல், மிருதங்கம், தவில், நாதசுரம், கடம், கஞ்சீரா, முகர்சிங், பரதநாட்டியம், நாட்டுப்புறக் கலை, நட்டுவாங்கம், குரலிசை போன்ற பாடங்கள் முதன்மை மற்றும் துணைப்பாடங்களாக அமைந்துள்ளன.

மேற்கோள்கள்
-----------

1. 1 2  தமிழ்நாடு அரசு கலை பண்பாட்டுத்துறை, தமிழ்நாடு அரசு இசைக்கல்லூரி, சென்னை

வெளியிணைப்புகள்
---------------

* The Tamil Nadu Dr.J.Jayalalithaa Music and Fine Arts University, University Affiliated Colleges
* இசைப் பிரியர்களுக்கு மியூசிக் தெரபி படிப்பு, பசுமை இந்தியா, 15 டிசம்பர் 2020
**வாள்வச்சகோஷ்டம் மகிஷாசுரமர்த்தினி கோயில்** தமிழ்நாட்டில் கன்னியாகுமரி மாவட்டம், வாள்வச்சகோஷ்டம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலானது தரைமட்டத்திலிருந்து ஏறக்குறைய மூன்று மீட்டர் உயரத்தில் அமைந்துள்ளது. இதனால் கோயிலுக்குச் செல்ல படிகட்டுகள் அமைக்கப்பட்டுள்ளன. படிக்கட்டைக் கடந்தால் இருபுறமும் திண்ணையுடன் கூடிய அனுப்பு மண்டபம் உள்ளது. அதை அடுத்து முகமண்டபம் அமைந்துள்ளது. முகமண்டபமானது ஆறு தூண்கள் கொண்டதாக உள்ளது. இந்தத் தூண்களில் நடராசர், காளி, அர்ஜூனன், கர்ணன், இந்திரஜித், லக்ஷ்மணன் ஆகியோரது சிற்பங்கள் செதுக்கப்பட்டுள்ளன. முகமண்டபத்தின் வாசலில் இருபுறமும் துவாரபாலகிகள் சிற்பங்கள் அமைக்கப்பட்டுள்ளன. 
இக்கோயிலில் மகிஷாசுரமர்த்தினி நின்ற கோலத்தில் சன்னதியில் அருள்பாளிக்கிறார். மேலும் இங்கு விநாயகர் உபசன்னதியும் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. வைகாசி மாதம் முக்கிய திருவிழா நடைபெறுகிறது.

விழாக்கள்
---------

கோயிலில் ஆண்டுதோறும் வைகாசி மாதம் பத்து நாட்களுக்கு திருவிழா நடக்கின்றது. விழாவின் ஒன்பதாவது நாளன்று மாலையில் அம்மன் அணிகலன்களால் அலங்கரிக்கப்பட்டு ஏழு முறை கோயிலைச்சுற்றி வலம் வருகிறாள். அதற்கு பள்ளி வேட்டை என்று பெயர். பத்தாவது நாள் காலையில் அம்மனுக்கு ஆறாட்டு நடத்தப்படும்.அத்துடன் திருவிழா முடிவடையும்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். 19 பெப்ரவரி 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். 19 பெப்ரவரி 2017 அன்று பார்க்கப்பட்டது.
3. ↑  முனைவர் தா.அனிதா (31 மே 2018). "வாள்வச்சகோஷ்டம் மகிஷாசுரமர்த்தினி". *கட்டுரை*. தி இந்து தமிழ். 1 சூன் 2018 அன்று பார்க்கப்பட்டது.
ஆசுத்திரேலியாவில் உள்ள ஒரு திரையரங்கு
**திரையரங்கு** என்பது திரைப்படங்களைப் பார்ப்பதற்கான ஒரு இடம் ஆகும். சில தற்காலிகத் தேவைகளுக்காகவும், வசதிகள் குறைந்த இடங்களிலும் திரைப்படங்களைத் திறந்த வெளியில் காண்பிப்பது உண்டு. ஆனால், தற்காலத்தில் திரையரங்குகள் சிறப்பு வசதிகளுடன் அமைக்கப்பட்ட கட்டிடங்களாகவே இருக்கின்றன. பெரும்பாலான திரையரங்குகள் பொதுமக்களுக்குத் திரைப்படங்களைக் காண்பிப்பதற்காக வணிக நோக்கில் இயங்குகின்றன. மக்கள் குறித்த தொகையைக் கொடுத்து நுழைவுச் சீட்டுக்களை வாங்கித் திரை அரங்குகளில் திரைப்படம் பார்க்கின்றனர். திரையரங்குகளின் ஒரு பக்கத்தில் பெரிய திரை அமைக்கப்பட்டு இருக்கும். படமெறிகருவிகளைப் பயன்படுத்தி அத்திரையில் படம் காண்பிக்கப்படும். பார்வையாளர்கள் திரையை நோக்கியபடி அமர்ந்து திரைப்படங்களைப் பார்ப்பர். நவீன திரையரங்குகள் எண்ணிமப் படமெறிதல் வசதிகளுடன் அமைக்கப்படுகின்றன. இதனால், திரைப்படச் சுருள்களை உருவாக்கும் தேவையும், அவற்றை ஓரிடத்தில் இருந்து இன்னோரிடத்துக்கு எடுத்துச் செல்லும் தேவையும் இல்லாமல் ஆக்கப்படுகிறது.

வடிவமைப்பு
----------

மரபுவழியாக ஒரு திரையரங்கு, ஒரு நாடக அரங்கைப் போலவே வரிசையாக அடுக்கப்பட்டு இருக்கும் இருக்கைகளைக் கொண்ட ஒரு பார்வையாளர் மண்டபத்தைக் கொண்டிருக்கும். இதுவே ஒரு திரையரங்கின் முக்கியமான பகுதி. திரையரங்கக் கட்டிடத்தின் நுழைவாயிலுக்கு அருகில் நுழைவுக் கூடம் இருக்கும். திரைப்படம் பார்க்க வரும் மக்களையும், படம் முடிந்து வெளியேறும் மக்களையும் கொள்ளத்தக்கதான இடவசதியை இது கொண்டிருக்கும். பார்வையாளர்களுக்கு நுழைவுச் சீட்டு வழங்கும் இடமும் பெரும்பாலும் இந்த நுழைவுக் கூடத்திலேயே இருக்கும். இதைவிடச் சிற்றுண்டிகள், குளிர்பானங்கள் போன்றவை விற்பதற்கான இடம், ஆண்களுக்கும் பெண்பளுக்குமான தனித்தனிக் கழுவறைகளும் நுழைவுக்கூடப் பகுதியிலேயே அமைந்திருக்கும். 

பார்வையாளர் மண்டபத்தின் ஒரு பக்கத்தில் வெள்ளை நிறம் கொண்ட ஒரு பெரிய திரை இருக்கும். இதற்கு எதிர்ப்புறச் சுவருக்குப் பின்புறத்தில் உயரத்தில், படமெறி கருவிகளுக்கான அறை இருக்கும். சுவரில் உருவாக்கப்படும் சிறிய துவாரங்களூடாக படமெறிகருவிகளில் இருந்து படம் திரையில் விழுமாறு காண்பிக்கப்படும். 

பார்வையாளர் பகுதியின் தளம், திரைக்கு அண்மையில் இருந்து பின்னோக்கிச் செல்லும்போது உயர்ந்துகொண்டு செல்லும் வகையில் படியமைப்புக் கொண்டதாக அமைந்திருக்கும். இதனால் பின் பகுதியில் அமர்ந்திருக்கும் பார்வையாளரும், முன்னே இருப்பவர்களினால் மறைக்கப்படாமல் படத்தைப் பார்க்க முடியும்.
**தமிழ்த் தேனீ முனைவர் இரா. மோகன்** (1950 - 12, சூன், 2019) என்பவர் ஒரு பேராசிரியர், தமிழறிஞர், தமிழ் எழுத்தாளர், திறனாய்வாளர், சொற்பொழிவாளர், பட்டிமன்ற நடுவர் என பன்முகம் வாய்ந்தவர் ஆவார். இவர் பல்வேறு நூல்களின் தொகுப்பாசிரியராகவும், பதிப்பாசிரியராகவும் பணியாற்றியுள்ளார். பல மாணவர்களுக்கு ஆய்வியல் நிறைஞர், முனைவர் பட்ட ஆய்வுக்கு நெறியாளராக இருந்துள்ளார்.

தொழில்
------

இரா. மோகன் மதுரை காமராசர் பல்கலைகழகத்தில் ஒப்பிலக்கியத்துறை தலைவராக இருந்தார். சாகித்ய அகாதமியின் பொதுக்குழு உறுப்பினராகவும் பணியாற்றியுள்ளார். பல்கலைக்கழகத்திலிருந்து பணி ஓய்வுக்குப் பின் மதுரை காமராசர் பல்கலையின் மதிப்புறு பேராசிரியராக பணியாற்றி வந்தார்.

இவர் பல பட்டிமன்றங்களில் பேச்சாளாராக கலந்துகொண்டுள்ளார். உலக தமிழ் மாநாடு, வட அமெரிக்கத் தமிழ்ச்சங்க மாநாடு உட்படப் பல மாநாடுகள் கருத்தரங்குகளில் சிறப்புரை ஆற்றியுள்ளார்.

பெற்ற விருதுகள்
---------------

* தமிழக அரசின் கி.ஆ.பெ.விஸ்வநாதம் விருது
* மூவேந்தர் இலக்கிய விருது தமிழ்ச்சுடர் விருது
* தமிழ்ப்பணிச் செம்மல்

இறப்பு
------

இவர் 2019 ஜுன் மாதம் தனது 69 வது வயதில் மதுரையில் இறந்தார்.

நூல்கள் நாட்டுடமையாக்கம்
------------------------

6, ஏப்ரல், 2023 அன்று தமிழக அரசால் இவரின் படைப்புகள் நாட்டுடைமை ஆக்கப்பட்டு, இவரின் மரபுரிமையாளர்களுக்கு பத்து இலட்சம் தொகை அறிவிக்கபட்டது.

எழுதிய நூல்கள் சில
------------------

* ஒப்பியல் சிந்தனைகள்
* தொல்காப்பியம் பொருள்திகாரம்
* இலக்கியச்செல்வம்
* உரை மரபுகள்
* புதுக்கவிதைத் திறன்
* கணினி யுகத்திற்குத் திருவள்ளுவர்
* சங்க இலக்கிய சால்பு
* குலோத்துங்கம் பண்ணையில் கொய்த கதிர்கள் (தொகுப்பாசிரியர்)

மேற்கோள்கள்
-----------

1. ↑  A, Jayashree (2023-04-07). "பரிவுத்தொகை அறிவிக்கப்பட்ட 5 தமிழ் எழுத்தாளார்கள் யார்.. யார்? - அவர்களின் படைப்புகள் என்னென்ன? - முழுவிபரம்". *Puthiyathalaimurai*. 2023-05-25 அன்று பார்க்கப்பட்டது.
2. ↑  இலக்குவனார் திருவள்ளுவன், முனைவர் இரா.மோகன்பிரியா விடை பெற்றார்!  12 June 2019
3. ↑  "Works of five Tamil scholars will be nationalised: Thangam". *The New Indian Express*. 2023-05-25 அன்று பார்க்கப்பட்டது.
4. ↑  "சங்க இலக்கிய சால்பு ! நூல் ஆசிரியர் : தமிழ்த் தேனீ முனைவர் இரா. மோகன் ! நூல் விமர்சனம் : கவிஞர் இரா. இரவி !". *tamilthottam.forumta.net*. 2023-05-25 அன்று பார்க்கப்பட்டது.
UNESCO Global Open Educational Resources Logo
**திறந்த கல்வி வளங்கள்** (**OER**) இலவசமாக அணுகக்கூடியவை, வெளிப்படையாக உரிமம் பெற்ற உரை ஊடகம் மற்றும் பிற டிஜிட்டல் சொத்துக்கள் கற்பித்தல், கற்றல் மற்றும் மதிப்பீடு மற்றும் ஆராய்ச்சி நோக்கங்களுக்காக பயனுள்ளதாக இருக்கும்.
திறந்த கல்வி வளங்கள் எந்தவொரு பயனருக்கும் சில உரிமங்களின் கீழ் பயன்படுத்த, மீண்டும் கலக்க, மேம்படுத்த மற்றும் மறுபகிர்வு செய்ய பொதுவில் அணுகக்கூடிய பொருட்கள் மற்றும் வளங்களை விவரிக்கிறது.

திறந்த கல்வி வளத்தின் நன்மைகள்
------------------------------

* *'கல்விசார்ந்த உள்ளடக்கங்கள் இணையத்தில் இருந்தால் எந்த நேரத்திலும், யாரும் பயன்படுத்தமுடியும்'*
* *'உரைகள், படங்கள், காணொலிகள் என பல்வேறு வடிவங்களில் விளக்குவது எளிது'*
* *'விரைவாக உள்ளடக்கங்களைப் பகிர்ந்துகொள்ளமுடியும்'*

திறந்த கல்வி வளத்தின் குறைகள்
-----------------------------

* *'இணையத்தில் கிடைக்கும் செய்திகள் நம்பகத்தன்மையற்றவை'*
* *'தொழில்நுட்பச் சிக்கல்கள், இணைய வேகமின்மை காரணமாக கோப்பை அணுகுவதில் இடர்பாடுகள் ஏற்படலாம்'*
* *'எவரும் திருத்தலாம் என்பதால் தவறான, பொருத்தமற்ற செய்திகளும் உருவாக வாய்பு உள்ளது.'*
முற்றுப் பெறாத இராயகோபுரம், மதுரை
**இராயகோபுரம்**, மதுரை மீனாட்சி சுந்தரேசுவரர் கோயிலின் சுவாமி சன்னதி எதிரில் அமைந்த புது மண்டபத்திற்கு கிழக்கில் எழுகடல் தெரு துவங்கும் இடத்தில் அமைந்துள்ளது. இராயகோபுர கட்டிடப் பணிகள் மன்னர் திருமலை நாயக்கரால், அடிப்பகுதி வரை கட்டப்பட்ட இராயகோபுரம், திருமலை நாயக்கருக்கு பின் வந்த நாயக்க மன்னர்களால் முழுமையாக்கப்படவில்லை. இராய கோபுரம் முழுமைப் பெற்றிருந்தால் தென்னிந்தியாவில் மிகப் பெரிய கோபுரமாக விளங்கியிருக்கும்.

கோபுர அமைப்பு
-------------

மீனாட்சி சுந்தரேசுவரர் கோயில் கோபுரங்களின் அடிப்பகுதியை விட இராயகோபுரத்தின் அடிப்பகுதி மூன்று மடங்கு பெரிதானது. இராய கோபுரம், மதுரை திராவிடக் கட்டிடக் கலைப் பாணியில் கட்டப்பட்டது. ராயகோபுரத்தின் அஸ்திவாரத் தூண்கள் ஒரே கல்லால் ஆனது. இதன் உயரம் ஐம்பது அடி கொண்டது. அழகிய சிற்பங்களுடன் கூடிய இத்தூண்களின் அடிப்பகுதி நிலத்தில் பத்து அடி ஆழத்தில் நிலை கொண்டுள்ளது.

தற்போதைய நிலை
-------------

முற்றுப் பெறாத இராயகோபுரத்தைச் சுற்றிய பகுதிகளில் முளைத்த நவீன கட்டிடங்களால் இராயகோபுரம் மிகவும் சேதமடைந்துள்ளது. மேலும் இராய கோபுரச் சுவர்களை ஒட்டிய பகுதிகளில் வணிகர்கள் துணிக்கடைகள் அமைத்துள்ளதால், இராயகோபுரம் மக்கள் பார்வையிலிருந்து மறைக்கும் வகையில் உள்ளது.

மேற்கோள்கள்
-----------

1. ↑  தமிழ்நாட்டின் தல வரலாறுகளும் பண்பாட்டுச் சின்னங்களும், பக்கம் 252
2. ↑  மதுரை இராயகோபுரம் - கைவிடப்பட்ட பிரமாண்டமும் அதன் வரலாறும்!

வெளி இணைப்புகள்
---------------

* 1:44 / 9:Thirumalai Nayakkar Palace History / Madurai History in Tamil-காணொலி
இறையருட் கவிமணி பேராசிரியர் **கா. அப்துல் கபூர்** (1924 - 2002) பேராசிரியர், எழுத்தாளர், கவிஞர், கல்வியாளர், பேச்சாளர், இஸ்லாமிய மார்க்க அறிஞர், பத்திரிகையாளர், பன்மொழி வல்லுனர்.

கன்னியாகுமரி மாவட்டம் திருவிதாங்கோட்டில் 1924-ல் பிறந்தவர். கன்னியாகுமரி மாவட்டம் தக்கலையில் 2002-ஆம் ஆண்டு ஜனவரி மாதம் 11-ம் தேதி மறைந்தார்.

சென்னை முஹம்மடன் கல்லூரியிலும் (தற்போதைய காயிதே மில்லத் மகளிர் கல்லூரி), வாணியம்பாடி இஸ்லாமிய கல்லூரியிலும் தமிழ்த் துறையில் பணியாற்றியவர்.

திருச்சி ஜமால் முகமது கல்லூரி யில் தமிழ்துறைத் தலைவராகவும், உத்தமபாளையம் கருத்தராவுத்தர் கல்லூரி, அதிராம்பட்டினம் காதிர் முஹைதீன் கல்லூரி ஆகிய கல்லூரிகளில் முதல்வராகப் பணியாற்றியவர்.

சென்னை கிரஸண்ட் பள்ளியின் (பிறைப் பள்ளி) நிறுவன முதல்வர்.

அவரது தமிழ்ப்புலமைக்குச் சான்றாக அமையும் அவரது 'அரும் பூ ' என்னும் குழந்தைப்பாடல் நூலினை ஆய்வு செய்தோர், பல்கலைக்கழகங்களில் ஆய்வுப் பட்டம் பெற்றுள்ளனர். 'இனிக்கும் இறைமொழிகள்' என்னும் பெயரில் திருக்குர்ஆன் வசனங்கள் சிலவற்றிற்கு விளக்கவுரை எழுதி வெளியிட்டுள்ளார். இவரின் "மிக்க மேலானவன்" புத்தகம் இறைமறையின் 87ஆவது அத்தியாயத்தின் விளக்கவுரை போல் அமைந்தது. "ஞானப்புகழ்ச்சி ஓர் ஆய்வு" எனும் புத்தகம் தக்கலை பீரப்பா அவர்களின் பாடலை இவர் ஆய்வு செய்து எழுதியது.

இறையருட் கவிமணி, தமிழ்ச் செம்மல், தீன்வழிச் செம்மல், நபிவழிச் செல்வர் , கன்சுல் உலூம் (அறிவுக் களங்சியம்) ஆகிய கெளரவங்களைப் பெற்றவர். மதுரை காமராசர் பல்கலைக்கழகம் அவருக்குத் 'தமிழ்ச் செம்மல்' விருது வழங்கிச் சிறப்பித்துள்ளது.

**பேராசிரியர் கா. அப்துல் கபூர் கல்விப் பணி:**

1946 - 1947 பேராசிரியர், தமிழ்த்துறை, முஸ்லிம் அரசினர் கல்லூரி, சென்னை

1947 - 1952 தமிழ்த்துறைத் தலைவர், இஸ்லாமியக் கல்லூரி, வாணியம்பாடி

1952 - 1956 கீழ்த்திசை மொழித்துறைத்தலைவர், ஜமால் முகம்மது கல்லூரி, திருச்சி

1956 - 1962 தமிழ்த்துறைத் தலைவர், கல்லூரி முதல்வர், ஹாஜி கருத்த இராவுத்தர் கெளதிய்யா கல்லூரி, உத்தம பாளையம்

1962 - 1967 தமிழ்த்துறைத் தலைவர், கல்லூரி முதல்வர், காதிர் முஹ்யத்தீன் கல்லூரி, அதிராம்பட்டினம்

1967 - 1974 முதல்வர், பிறைப் பள்ளி, வண்டலூர், சென்னை

1976 - 1980 நிர்வாக அதிகாரி, அல்-அமீன் உயர்நிலைப்பள்ளி, கும்பகோணம்

நிர்வாக அதிகாரி, திராவிட மொழி இயல் நிறுவனம், திருவனந்தபுரம்

**வகித்த பிற பொறுப்புகள்:**

1. தமிழ்ப் புலவர்க்குழு உறுப்பினர்

2. மதுரை, தஞ்சை மாவட்ட இலக்கிய ஆட்சிக்குழு உறுப்பினர்

3. திருச்சி அகில இந்திய வானொலி நிலைய ஆலோசனைகுழு உறுப்பினர்

4. சென்னை பல்கலைக்கழக பாடநூல் உறுப்பினர்

**சிறப்பாசிரியர்:**

மதிநா (சிற்றிதழ்)

**நூல் வரிசை:**

**கவிதை**

1. நாயகமே

2. அன்னை பாத்திமா

3. நபிமணி மாலை

4. இறையருள் மாலை

5. நபிமொழி நானூறு

6. பொன்மொழி நானூறு

8. காஜா மாலை

9. பீரப்பா மாலை

10. முஹ்யித்தீன் மாலை

11. தலைப்பா (கவியரங்கக் கவிதைகள்)

12. துஆ - 100 (பிரார்த்தனைப் பாடல்கள்)

**உரை நடை**

1. இலக்கியம் ஈந்த தமிழ்

2. அற வாழ்வு

3. வாழும் நெறி இஸ்லாம்

4. இஸ்லாமிய இலக்கியம்
5 இனிக்கும் இறைமொழிகள்

6. மிக்க மேலானவன்

**குழந்தை இலக்கியம்**

1. அரும் பூ

**மேல் விவரங்களுக்கு:**

மேற்கோள்கள்
-----------
**மேல்சேவூர் ரிஷபபுரீஸ்வரர் கோயில்** தமிழ்நாட்டில் விழுப்புரம் மாவட்டம், மேல்சேவூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ரிஷபபுரீஸ்வரர் சன்னதியும், தட்சிணாமூர்த்தி உபசன்னதியும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது. ஆடி மாதம் ஆடி கிருத்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.